धन्य है वे लोग जो संस्था से जुड़कर पुण्य के कामों में सहयोग कर रहे
मुझे आज आपके संस्था कार्यालय में आकर जितनी खुशी हुई है, उतनी पहले कभी नहीं हुई। आज मुझे यह आभास हुआ कि सच्ची सेवा किसे कहते है। धन्य हैं वे लोग जो आपकी संस्था से जुड़कर पुण्य के कामों में अपना सहयोग दे रहे हैं। खुद से पहले जो दूसरों का भला सोचे वहीं सच्चा इंसान है।
यह बात किशोर नवजीवन संस्था में रविवार को आयोजित बाल शाला में गायत्री शक्तिपीठ उज्जैन के उपप्रभारी महाकाल श्रीवास्तव ने कही। वे बोले संस्था के जैसे काम है वैसा ही नाम है किशोर नवजीवन संस्था। किशोर यानी बच्चे। जिनकी सेवा में संस्था का हर व्यक्ति जुटा है। न जाने यहां ऐसे कितने बच्चे हैं, जब यहां आने से पहले उनके पास पढ़ने के लिए किताब तो दूर पहनने के लिए सही ढंग के कपड़े भी नहीं होंगे। लेकिन संस्था ने ऐसे बच्चों की परवरिश कर न उन्हें संवारा है, बल्कि जीवन जीने का ज्ञान भी दिया। इस दौरान देवेंद्र श्रीवास्तव, सुरेश श्रीवास्तव, निधि टंडन, संध्या पुरोहित, राधा पांचाल, आभा खंडेलवाल, आशुतोष, नीलम पंवार भी विशेष रूप से मौजूद रहे। बाल शाला में रमाशंकर साहनी, रामचंद्र शेखावत, कैलाश माली, महेंद्र साहनी, राहुल शेखावत, नरेंद्र पाटीदार, दातारसिंह, आकाश साहनी आदि मौजूद थे।
बाल शाला में मौजूद बच्चे। प्रार्थना करतीं हुई युवतियां। समीप बैठे हैं श्रीवास्तव।
hin_Deva hin_Deva hin_Deva hin_Deva